આપણે ઘણા બધા ડોક્યુમેન્ટ્સને સ્કેન કરીને અવારનવાર યુઝ કરતા હોઈએ છીએ, પણ ટેક્સ્ટ ડોક્યુમેન્ટ્સ સ્કેન કરીએ પછી જ્યારે તેમાં રહેલા લખાણની જરૂર પડે ત્યારે તેને ફરીથી ટાઇપ કરવું પડે છે. સામાન્ય રીતે સ્કેન કરેલાં ડોક્યુમેન્ટ્સ ઇમેજ ફોર્મેટમાં હોવાથી તેમાં એડિટ કરી શકાતું નથી. જોકે, હવે તો આ માટે પણ સોફ્ટવેર આવે છે કે જેના દ્વારા ટેક્સ્ટની ઇમેજ સ્વરૂપે રહેલી ફાઇલને એડિટ કરીને યોગ્ય સમયે યુઝ પણ કરી શકાય છે. આવાં સોફ્ટવેર પ્રમાણમાં મોંઘાં હોવાથી આપણે વારેવારે આવી જરૂર ન પડતી હોવાથી ખરીદવાનું માંડી વાળીએ છીએ. આ સમસ્યાનો ઉકેલ હવે સરળ છે, કારણ કે હવે એવા ફ્રી સોફ્ટવેર ઓનલાઇન ઉપલબ્ધ બન્યાં છે, જેની મદદથી ઇમેજ ફોર્મેટમાં રહેલા ટેક્સ્ટ ડોક્યુમેન્ટને એડિટ કરી શકીએ છીએ. આ માટેની સરળ રીત શીખી લઈએ.